
Ονοματεπώνυμο:                          	………………………………………………………………
Μάθημα:				ΑΡΧΕΣ ΟΙΚΟΝΟΜΙΚΗΣ ΘΕΩΡΙΑΣ
Υλη:					ΚΕΦΑΛΑΙΟ 1
Επιμέλεια διαγωνίσματος:		ΚΛΗΡΟΝΟΜΟΣ ΓΙΩΡΓΟΣ
Αξιολόγηση :				………………………………………………………………


ΘΕΜΑ Α
Για τις προτάσεις από Α1 μέχρι και Α5 να γράψετε στο τετράδιο σας τον αριθμό της καθεμιάς και δίπλα σε κάθε αριθμό τη λέξη «Σωστό», αν η πρόταση είναι σωστή, ή «Λάθος», αν η πρόταση είναι λανθασμένη.
Α1. Το κόστος ευκαιρίας του αγαθού Χ σε όρους του αγαθού Ψ δείχνει πόσες μονάδες του αγαθού Χ θυσιάζονται, όταν παράγεται μία επιπλέον μονάδα από το αγαθό Ψ.
Α2. Όταν ένα χωράφι παραμένει ακαλλιέργητο τότε θεωρείται εν δυνάμει παραγωγικός συντελεστής. 
Α3. Η διαφήμιση επιδρά ψυχολογικά στον καταναλωτή και του δημιουργεί την επιθυμία απόκτησης αγαθών, δηλαδή του δημιουργεί ανάγκες που διαφορετικά δε θα υπήρχαν.
Α4. Το κύριο οικονομικό πρόβλημα οφείλεται στην έλλειψη οικονομικών αγαθών.
Α5. Κεφαλαιουχικά αγαθά είναι εκείνα που χρησιμοποιούνται για την άμεση ικανοποίηση των αναγκών των ανθρώπων.
Μονάδες 15
Για τις προτάσεις Α.6 και Α.7, να γράψετε στο τετράδιό σας τον αριθμό της πρότασης και δίπλα του το γράμμα που αντιστοιχεί στη σωστή απάντηση.
Α6. Η Καμπύλη Παραγωγικών ∆υνατοτήτων μιας οικονομίας μετατοπίζεται προς τα δεξιά, όταν:
 α. μειωθεί το εργατικό δυναμικό.
 β. αυξηθεί το ποσοστό ανεργίας.
 γ. βελτιωθεί η τεχνολογία παραγωγής των αγαθών. 
δ. χρησιμοποιηθούν μηχανήματα που ήταν αχρησιμοποίητα.
Α7. Ως καταναλωτά αγαθά χαρακτηρίζονται 
α. όλα τα αγαθά που βρίσκονται ελεύθερα στη φύση.
 β. όλα τα οικονομικά αγαθά. 
γ. τα αγαθά εκείνα που μόνο μια φορά μπορούν να χρησιμοποιηθούν για τον σκοπό που έχουν παραχθεί. 
δ. τα αγαθά εκείνα που μπορούν να χρησιμοποιηθούν τους φορές για τον ίδιο σκοπό, χωρίς να μεταβληθεί η φυσική τους υπόσταση.
Μονάδες 10

ΘΕΜΑ Β
Β1. Να περιγράψετε το οικονομικό κύκλωμα ενός οικονομικού συστήματος με τη βοήθεια διαγράμματος και να αναφέρετε τα σχόλια που αφορούν τις ροές του.
Μονάδες 25

ΘΕΜΑ Γ
Μια οικονομία παράγει δυο αγαθά Χ και Ψ και απασχολεί όλους τους παραγωγικούς συντελεστές πλήρως και αποδοτικά με δεδομένη τεχνολογία, όπως τον παρακάτω πίνακα.
	ΣΥΝΔΥΑΣΜΟΙ
	Αγαθό Χ
	Αγαθό Ψ

	Α
	90
	0

	
	
	

	Β
	70
	30

	
	
	

	Γ
	40
	60

	
	
	

	Δ
	0
	80



Γ1. Να υπολογίσετε το Κ.Εx μεταξύ όλων των διαδοχικών συνδυασμών. (μονάδες 6)
Γ2. Να κατασκευάσετε την Κ.Π.Δ της οικονομίας. (μονάδες 6)
Γ3. Τι πορεία ακολουθεί το κόστος ευκαιρίας του αγαθού Χ καθώς η παραγωγή του αγαθού Χ αυξάνεται; Να αιτιολογήσετε την πορεία του με βάση την καταλληλότητα των παραγωγικών συντελεστών που χρησιμοποιούνται. (μονάδες 5)
Γ4. Να χαρακτηρίσετε το συνδυασμό Κ(Χ=35,Ψ=65) ως εφικτό ή ανέφικτο. Τι συμβαίνει στην οικονομία όταν παράγει αυτόν τον συνδυασμό; (μονάδες 4)
Γ5. Να υπολογίσετε τη μέγιστη ποσότητα του αγαθού Ψ όταν Χ=30. (μονάδες 4)

ΘΕΜΑ Δ
Έστω μία οικονομία που απασχολεί 6 εργαζόμενους και παράγει δύο μόνον αγαθά, το Χ και το Ψ. Κάθε εργαζόμενος μπορεί να παράγει είτε 5 μονάδες του αγαθού Χ είτε 10 μονάδες του αγαθού Ψ.
 Δ1. Να παρουσιάσετε τον πίνακα με τους συνδυασμούς παραγόμενων ποσοτήτων για τα αγαθά Χ, Ψ (μονάδες 5) και να γίνει η καμπύλη παραγωγικών δυνατοτήτων της οικονομίας (μονάδες 3). Μονάδες 8 
Δ2. Να βρεθεί σε όλους τους συνδυασμούς το κόστος ευκαιρίας του Χ (μονάδες 3) και να αιτιολογήσετε τη μορφή της καμπύλης παραγωγικών δυνατοτήτων, σε σχέση με τους παραγωγικούς συντελεστές που χρησιμοποιούνται (μονάδες 2). Μονάδες 5 
Δ3. Πόσες μονάδες του αγαθού Χ θα θυσιαστούν για να παραχθούν οι τελευταίες 15 μονάδες του αγαθού Ψ; Μονάδες 5 
Δ4. Έστω ότι παράγεται ο συνδυασμός Χ=10 και Ψ=20. Αν θελήσουμε να αυξήσουμε την παραγωγή του αγαθού Χ κατά 7 μονάδες, πόσο θα πρέπει να μεταβληθεί η παραγωγή του Ψ, ώστε ο νέος συνδυασμός που θα προκύψει να είναι μέγιστος; Μονάδες 4 
Δ5. Να αναφέρετε τις βασικές υποθέσεις πάνω στις οποίες στηρίζεται η καμπύλη παραγωγικών δυνατοτήτων. Μονάδες 3

